***Аһаҕас интегрированнай дьарык.***

***«Кустугу көрдүөххэйиҥ».***

***Николаева Анастасия Викторовна,***

*воспитатель,*

*МДОБУ Детский сад №79 "Лучик",*

*Республика Саха (Якутия), город Якутск*

**Сыала:** эрдэ үөрэппит матырыйаалы бигэргэтии, анаалыстаан көрүү, классификация, хайысхаҕа үлэ, тылы сайыннарыы.

 **Задачата:**

1. **Үөрэтэр:** доҕордуу буолары, бэйэ бэйэҕэ эйэҕэс сыһыаны

2. **Сайыннарар:** тылы сайыннарыы, толкуйдуур дьо5уру сайыннарыы, бэйэ санаатын этинэри, быһаарары сайыннарыыны ситиһии. Болҕойон истэр, көрөр, толкуйдуур, үллэстэр дьоҕуру сайыннарыы.

3. **Иитэр:** оҕолор бэйэ бэйэйлэригэр доҕордуу сыһыаннарын бөҕөргөтүү, сүбэлэһэн бииргэ үлэлиири ситиһии, туруоруммут сыалы тутуһалларын ситиһии.

**Слайд 1. Дьарык барыыта.**

Иитээччи оҕолору аптаах кустук өҥө остуоруйа дойдутугар бииргэ айанныырга ыҥырар. Оҕолор бары төгүрүккэ тураллар **(бу бириэмэҕэ ырыа холбонор).**

**Слайд 2.** **Иитээччи:** (сибигинэйэн этэр), Чуумпурдубут! Остуоруйа дойдутун кэрэ кэмин соһутумуоххайыҥ. Мин эһиэхэ остуоруйа кэпсиим онтон эһиги миэхэ хамсанан ойуулаан көрдөрөҕүт. Былыыр былыр кустук өҥө дойдуга олорбуттара эбитэ уһу кэрэчээн оҕолор. Кинилэр наһаа бэһиэлэйдэр уонна наһаа үлэһиттэр эбит. Кыргыттара наһаа кыраһыабайдар, үтүө сүрэхтээхтэр. Уолаттар бухатыыр курдук күүстээхтэр хорсун санаалаахтар. Кустук өҥө остуоруйа дойдутугар араас дьиктилэр буолаллар эбит. Бастакытынан – кустук диэн дьикти айылҕа көстүүтэ баар эбит, хас ардах түстэҕин аайы кини халлааҥҥа тахсан кэлэрэ. Иккиһинэн – бу кэрэ дойдуга бааллар эбит кустук өҥнөөх куобахтар. Кинилэр оҕолор туох эмит үчүгэйи, үтүөнү оҥордохторуна, сөпкө туох эмит боппуруоска ду, сорудахха ду эппиэттээтэхтэринэ, таабырын таайдахтарына кэлэллэр эбит. Эһиги кинилэри көрүөххүтүн баҕараҕыт дуо? (оҕолор эппиэттэрэ). Сотору кэминэн эһиги эмиэ кинилэри көрүөххүт диэн мин бигэ эрэллээхпин. Чэйиҥ эрэ оҕолоор, таабырынна таайыҥ эрэ. «Дьэрэкээн оргуһах өрүһү туора түспүт үһү». “Солко кур таҥнары намылыйан турар үһү”. (кустук)

**Слайд 2(кнопканы баттаа).** **Иитээччи:** Арай оҕолоор, кустук өҥө остуоруйа дойдутугар иэдээн буолбут: дьэрэкээн кустук умуллан, сүтэн хаалбыт. Кыргыттар ытаспыттар (кыргыттар көрдөрөллөр), уолаттар кинилэри уоскутан барбыттар (хамсаныыннан көрдөрөллөр).

«Ытаһымаҥ доҕоттоор, биһиги атын кустугу булуохпут».

**Слайд 3. Сурук.** Кустук өҥө остуоруйа дойдутуттан оҕолор сурук ыыппыттар, көмө көрдөөбүттэр.

**Иитээччи:** Кустугу буларга биһиэхэ аптаах кустук өҥө көмөлөһүөҕэ. Ким билэрий кустук өҥнөрүн? (Кустук өҥнөрүн хатылыыбыт). Оҕолор бары бииргэ хатылыыллар.

**Слайд 4. Иитээччи:** Оҕолоор биһиги дьарыкка болҕомтолоох буоларбытыгар араас чувство көмөлөһөр дии, ханныктар баалларын хатылыаххайыҥ эрэ (хартыынаннан көрдөрдөххө оҕолор этэллэр), бүгҥҥү биһиги дьарыкпытыгар ханнык көмөлөһөрүн билиэххэйиҥ эрэ (кулгаах, айах, харах хартыыналара көстөллөр). Болҕойон истэбит, көрөбүт, болҕойон саҥарааччыны истэбит. Саҕалыаххайыҥ. Оҕолоор, саамай үөһэ кустукпутугар маҥнайгыннан ханнык өҥ турарый? (кыһыл) Маҥнайгыннан ол аата кыһыл куобаҕы булар эбиппит. Тугу гыннахпытына аптаах кустукпут кыһыл өҥө көстөрүн биһиги билигин билиэхпит.

**Слайд 5. «Кыһыл куобах». Тулалыыр эйгэ.**

Экраҥҥа хартыыҥкалар көстөллөр: сибэкки, бөрө, чыычаах.

**Иитээччи:** Хартыынаҕа кимнээх уруһуйдаммыттарый? Бары бииргэ «сибэкки, чыычаах, бөрө» оонньууну оонньуоххайыҥ эрэ оҕолоор.

**Оонньуу «Сибэкки, бөрө, чыычаах ».**

Оҕолор бары төгүрүккэ тураллар. Иитээччи ортоку мээчиктээх турар. Уочаратынан оҕолорго мээчиги быраҕар уонна холобура «Чыычаах» диир. Кимиэхэ мээчик түбэспит ол түргэнник ханнык эмэ чыычааҕы ааттыахтаах. Оонньуу салгыы инник барар, оҕолор кыыллар, балыктар ааттарын этэллэр. Быраабыланнан тутуһабыт, хостоон этиллибит тылы эппэттэр.

**Слайд 6. Иитээччи:** Аны билигин таабырын таайсыаххайыҥ:

1. Хабархай, хатан аһыыбын

Хата куйааска бэт аспын.

Кэриигэ, тыаҕа кутаабын –

Кэлэн иттэ сатаайаҕыт

Хайа кимҥит билэрий,

Ханнык сир аһа эбиппиний? (хаптаҕас)

2. **Слайд 7.** Кыһыл ырбаахылаах кыысчааммын, төҥкөйбөтөххүнэ миигин булбаккын? (дьэдьэн)

3. **Слайд 8.** Сайын оҕуруокка үүнэр

Кини төкүнүк, маҥнай күөх

Таайыҥ эрэ оҕолоор

Ханнык оҕуруот аһа буоларый? (помидор)

**Иитээччи:** Бу таабырыннарга оҕолоор, барытыгар уопсай туох баарый? (кыһыл өҥ). Маладьыастар.

**Слайд 9.** Бу курдук биһиги кыһыл өҥү буллубут, кыһыл куобахчааны буллубут. Салгыы өҥнөрбүтүн көрдөөн иһиэххэйиҥ. Онтон аныгыс кустукпут өҥө ханныгый оҕолоор? (оранжевай). Оранжевай куобахпытын көрдүү салгыы барыаххайыҥ.

**«Оранжевай куобах». «Ахсаан»**

**Слайд 10.**  **Оонньуу «Квартира нүөмэрин бул».**

**Иитээччи:** биһиги иннибитигэр оҕолоор элбэх этээстээх дьиэ турар. Ол эрэн сорох квартиралар нүөмэрдэрэ сүтэн хаалбыттар. Хас этээс ахсын оҕолоор итэҕэс квартира нүөмэрин булуохтаахпыт. Сорудаҕы толороллор. Бары бииргэ бэрэбиэркэлиибит.

**Слайд 11-12.** Ол курдук аны чыыһылалар сэсиэттэрин хатылыаххайыҥ. (6, 5, 8)

**Слайд 13. 14.15.16.** Харахпытын сынньата таарыйа оонньуоххайыҥ.

**Слайд 17. Иитээччи:** мин билигин эһиэхэ таабырын таайтарыам, ол эрэн эһиги эппиэтин этимэҥ, билбит буоллаххытына саҥарымаҥ. Ол эһиги сэкириэккит буолуоҕа, иннигитигэр лиискэ араас геом фигуралар уруһуйдаммыттар. Сөптөөх эппиэти булан кустукпут иккис өҥүнэн кырааскалааҥ.

Мин илиибэр тутабын

Араас дьэрэкээн өҥнөөҕү

Төлө тутан куоттарыам

Кый халааҥҥа көтүтүөм. (шарик)

**Иитээччи:** ханнык быһыыны эһиги буллугут? Тоҕо? Хантан биллигит? Ханнык өҥүнэн кырааскалаатыгыт? Тоҕо оранжевай өҥү таллыгыт? Билигин бэйэ бэйэҕитин бэрэбиэркэлээҥ.

**Слайд 18.**  **Задачата суоттуоххайыҥ:** (**эппиэттээбиттэрин кэннэ биирдэ баттанар мышка кнопката)** эппиэппитин сыыппараларынан көрдөрөбүт.

1. Усулуобуйатын өйдөөн истэбит Хонуугаа 5 лыах көтө сылдьыбыттар. Кинилэргэ эбии өссө 2 лыах көтөн кэлбиттэр. Боппуруоһа, хонууга барыта хас лыах көтө сылдьарый? Задачаны суоттуубут, ханнык бэлиэни туттубуттарын ыйытыы, боппуруоска оҕолор толору эппиэттииллэрин ситиһии.

2. Болҕойон истэбит оҕолоор. Корзинаҕа 2 дьаабылыка, 3 груша, 2 оҕурсуу сыппыттар. Боппуруоһа: уопсайа корзинаҕа хас фрукта сыппытый? **Слайд 19.**

**Слайд 20.**  **Болҕомтоҕо үлэ. Ориентировка на листе бумаги.**

Уҥа үөһэ муннукка төгүрүгү оҥоробут, аллараа хаҥас муннукка үс муннугу оҥоробут, хаҥас үөһэ муннукка түөрт муннугу оҥоробут, уҥа аллараа муннукка төгүрүгү оҥоробут, лиис ортотугар уһун муннугу оҥоробут.

**Иитээччи:** эрэбиркэлиэххэйиҥ эрэ. **Слайд 21.** Сорудахтары сөпкө оҥордубут оранжевай куобаҕы буллубут. **Слайд 22.** Онтон кустукпут үһүс өҥө ханныгый? Ханнык куобаҕы булуохтаахпытый о5олоор?

**Слайд 23. «Саһархай куобах». «Куһаҕан үтүө дьыалалар».**

**Иитээччи:** Бу сорудаҕы толорор туһуттан эһиги үтүө уонна куһаҕан диэни араарыаххытын наада. Маҥнай үтүө дьыалалары булуоххайыҥ.

Билигин кыргыттар үтүө дьыала туһунан хартыыналары булабыт уонна кэпсиибит. Онтон уолаттар тахсыахтара.

**Слайд 24.** **Иитээччи:** билигин уолаттар куһаҕан дьыалалар тустарынан хартыыналары булабыт кэпсиибит.

**Слайд 25. Иитээччи:** Маладьыастар оҕолоор саһархай куобаҕы буллубут. Онтон кустукпут төрдүс өҥө ханныгый оҕолоор? Ханнык өҥнөөх куобаҕы билигин көрдүүбүтүй? (от күөх)

**«От күөх куобах». «Грамота»**

**Слайд 26.** Оонньуоххайыҥ. “Муммут дорҕооннор”.

**Иитээччи:** көрүҥ эрэ дорҕооннор уруһуйдаммыттар, кинилэр анныларыгар туох суруллубутуй? Саамай сөп, сыыппаралар. Биһиги сыыппаралары оннуларыгар туруордахпытына, кистэммит тылы булуохтаахпыт.

**Иитээччи:** Кустук диэн тылы дорҕооннорунан этиэххэйиҥ эрэ. Аһаҕас, бүтэй дорҕооннор диэн ырытабыт хас биирдии дорҕоону. Аны сүһүөххэ араарыаххайыҥ, хас сүһүөхтээҕий? Бастакы сүһүөҕүн этиҥ эрэ, иккис.

**Слайд27.** Ханнык дорҕоонтон саҕаланарый кустук диэн тыл? Ханнык дорҕоонунан түмүктэнэрий? Кини бүтэй дорҕоон ду, аһаҕас дорҕоон ду? (Оҕолор эппиэттииллэр). Өссө ханнык тыллары билэҕитий «к» дорҕоонтон? Онтон оҕолоор сахабыт тылыгар аһаҕас, бүтэй дорҕооннортон ураты өссө туох баар этэй?

**Слайд 28.** Дифтонг – этэттиэххэйиҥ эрэ ханныктарый? Маладьыастар сорудаҕы толордубут от күөх куобахпытын буллубут. **Слайд 29.** Онтон кустукпут бэһис өҥө ханныгый? Аны ханнык өҥнөөх куобаҕы көрдүүбүтүй?

**«Сырдык халлаан күөх куобах». «Ордук ойууну бул ».**

**Слайд 30.31.32.33. Иитээччи:** сырдык халлаан күөх өҥү булар туһугар эһиги бу сорудаҕы сөпкө толоруохтааххыт. Хартыыналары өйдөөн көрүҥ уонна ханнык хартыына ордук киирбитин этиҥ. Тоҕо инник дии санаатыгыт, быһаарыҥ. Сырдык халлаан күөх өҥү буллубут дуо, сөпкө эппиэттээтибит дии саныыгыт дуо? Куобахчааммыт үөрэ көрсөр. **Слайд 34.**

**Слайд 35. “Халлан күөх куобах”. Оонньуу “Төптөрү”.**

**Иитээччи:** билигин оҕолоор мин эһигини биир интэриэһинэй баҕайы тыл оонньуутугар ыҥырыахпын баҕарабын. Оонньуубут аата «Төптөрү» диэн. Сэрэйдэххит буолуо хайдах оонньуурбутун.

Мин тыллары этэбин эһиэхэ, онтон эһиги миэхэ тыл төптөрүтүн этэҕит. Холобура: тымныы – итии. Саҕалыаххайыҥ.

Үрдүк – намыһах

Ыраах – чугас

Уһун – кылгас

Эмис – синньигэс

Сырдык – хараҥа

Итии - тымныы

 Кыһын – сайын.

 Сахар минньигэс – туус аһыы

 Ый түүн көстөр – күн күнүс

 Өрүс кэтит – үрэх синньигэс

 Таас ыарахан – түү чэпчэки

**Иитээччи:** маладьыастар! Өссө оонньуоххутун баҕараҕыт дуо? Кэмбиэргэ араас өҥнөөх кумаахылар бааллар. Биирдии өҥү үллэрэбин. Чэйиҥ эрэ оонньуоххайыҥ, оонньуубут аата «Туох баар буоларый?» Кустук өҥнөрүнэн биһиги араас тыллары булуохтаахпыт. Холобура: от күөх – крокодил, кыһыл – яблоко... Бары бэркэ диэн оонньоотубут кустукпут халлаан күөх өҥүн буллубут, куобахчааммыт көһүннэ. **Слайд 36.** Онтон бүтэһик сэттис өҥмүт ханныгый оҕолоор?

**«Фиолетовай куобах». «Кустук өҥнөөх оригами куобах».**

**Слайд 37.** Кэмбиэргэ кустук өҥө кумааҕылар бэлэмнэммиттэр хас биирдии оҕоҕо.

**Иитээччи:** Оҕолоор, биһиги аптаах кустукпут алта өҥүн буллубут. Ол тухары кустук өҥө куобаҕы экраҥҥа эрэ көрдүбүт. Ол иһин билигин бары бииргэ кустук өҥнөөх куобахтары бэйэбит илиибитинэн оҥоруоххайыҥ диэн ыҥырабын. Сөбүлэһэҕит дуо?

**«Кустук өҥө куобахтары» оҥоруу.** Бу куобахтар оҕолоор эһиэхэ бүгүҥҥү күнү санатыахтара, хайдах курдук интэриэһинэйдик аптаах кустукпут өҥнөрүн көрдөөбүппүтүн туоһулуохтара диэн эрэнэн туран бэйэҕитигэр бэлэх гынан илдьэ хааларгытыгар баҕарабын.

**Слайд 38.** Фиолетовай куобахпытын буллубут.

**Слайд 39.** Кустук өҥө куобахтарбытын барытын буллубут.

**Слайд 40. Иитээччи:** Көрүҥ эрэ оҕолоор хайдахтаах курдук кырасыабай кустук буолан таҕыстай биһиэхэ. Арай эһиги бэйэ бэйэҕитин кытары сөпсөспөккө, көмөлөспөккө үлэлээбиккит буоллар табыллыа суох этэ. Эһиги наһаа маладьыастаргыт, доҕордуу баҕайытык кыһаллан ахан сорудахтары оҥордугут. Өрүүтүн да маннык буолаарыҥ, оччоҕуна барыта табыллар буолуоҕа.

**Түмүккэ:** Бүгүҥҥү алыптаах, интэриэһинэй дьарыкпытыттан саамай сөбүлээбиккит тугуй? Уонна саамай ыарахан туох этэй дии санаатыгыт? Хас биирдии оҕо илиитин уунан этинэр.